নারায়ণগঞ্জ সদর উপজেলা
১৮৮২ সালে নারায়ণগঞ্জকে মহকুমা ঘোষিত হয়, যা ১৯৮৪ সালে নারায়ণগঞ্জ সদর উপজেলাকে নিয়ে জেলায় উন্নীত হয়। ২০১১ সালের ৫ই মে নারায়ণগঞ্জ সদরকে সিটি কর্পোরেশন করা হয়।
বক্তাবলী
নারায়ণগঞ্জ সদর উপজেলার ভূ-প্রকৃতি ও ভৌগলিক অবস্থান গত দিক থেকে বক্তাবলী ইউনিয়নের ভাষা ও সংস্কৃতি গঠনে ভূমিকা রেখেছে। নারায়ণগঞ্জ সদর  উপজেলায় অবস্থিত  এই ইউনিয়নকে ঘিরে রয়েছে মুন্সীগঞ্জ জেলার বেতকা ইউনিয়ন,  বালুরচর ইউনিয়ন,এনায়েতনগর ইউনিয়ন। অত্র এলাকার বিভিন্ন জেলার বিভিন্ন সংস্কৃতির লোকজনের বসবাস বিধায় এখানাকার ভাষা ও ঐতিহ্যে বিভিন্ন বৈচিত্র খুজে পাওয়া যায়। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে।